Diari Oficial de la Generalitat Valenciana


Sumari del DOGV 5163, del 27-12-2005 (2005/13474)

Informació pública de l'alternativa tècnica del programa d'actuació integrada de la unitat d'execució núm. 1 Serra Borriol del terme municipal de Borriol (Castelló).
---------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13461


Organisme emissor
:   Ananda Classic, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució núm. 1 Serra Borriol del terme municipal de Borriol (Castelló). [2005/F13609]
  
La mercantil Ananda Classic, SL, amb CIF B-97638589 i amb domicili a València, carrer de Jovellanos, 3, a l'empara del que preveuen els articles 45, 46, 48, 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), anuncia el següent:
  
Sotmetre a informació pública l'alternativa tècnica de programa d'actuació integrada que presenta la mercantil Ananda Classic, SL, que desenvolupa una unitat d'execució núm. 1 del sector Serra Borriol, que comprèn una superfície d'aproximadament 899.122 metres quadrats.
  
Al terme municipal de Borriol, l'àmbit del sector és el delimitat pel nord amb sòl no urbanitzable, al sud, amb la CV-10, a l'est, amb la CV-10, i a l'oest, amb sòl no urbanitzable.
  
Integren l'esmentada alternativa tècnica de programa els documents següents:
  
- Memòria del programa.
  
- Document d'homologació.
  
- Pla parcial.
  
- Estudi d'impacte ambiental i paisatgístic.
  
- Avantprojecte d'urbanització.
  
S'utilitza la via simplificada del procediment previst en l'article 48 de la Llei 6/1994, de 15 de novembre, Reguladora de l'Activitat Urbanística Valenciana. S'han protocol·litzat els esmentats documents a la notaria de Juan Carlos Millán de Diego, amb domicili a Castelló de la Plana, carrer de la Trinitat, número 14-2n, i està igualment disponible l'anterior documentació a l'Ajuntament de Borriol, amb data entrada de 21 de desembre de 2005, i qualsevol persona pot, dins del termini de 20 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, comparèixer en aquesta notaria per a obtenir amb càrrec i al seu compte còpia de l'acta a què es refereix l'article 48.1.B) de l'esmentada llei o demanar que se li exhibisca. També podran consultar a l'Ajuntament de Borriol, els dies hàbils en l'horari d'atenció al públic, les actuacions derivades de la documentació depositada en aquest, i presentar, per tal d'incorporar-les a aquelles, tant al·legacions com alternatives tècniques que pretenguen competir amb l'exposada al públic, que es presentaran al Registre General de l'Ajuntament de Borriol. També durant els 10 primers dies es podrà demanar una pròrroga del termini per a la presentació d'alternatives tècniques en els termes i les condicions que assenyala l'article 46.4 de l'esmentada llei.
  
Durant els cinc dies següents al venciment del termini d'informació pública abans esmentat, qualsevol persona podrà presentar proposicions juridicoeconòmiques, al Registre General de l'Ajuntament de Borriol, en plica tancada, per tal d'executar qualsevol de les alternatives presentades.
  
Durant els 10 dies següents al de l'obertura de pliques podran ser objecte de consulta i d'al·legacions totes les actuacions de l'expedient.
  
Als efectes que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es procedirà a notificar als titulars no identificats, i per a aquells el domicili dels quals és desconegut o insuficient, a través d'anuncis al tauler d'edictes de l'ajuntament i del butlletí oficial que corresponga.